RapidEye

RapidEye on saksalainen kaukokartoitussatelliittikonstellaation ja sen toteuttaneen startup-yrityksen, joka toimii Brandenburgin Havelin alueella, nimi.

Yhtiön pääjohtaja oli vuonna 2010 Wolfgang Biedermann. Vuonna sen liikevaihto oli 10 miljoonaa euroa. Vuonna 2010 tavoite oli 25 miljoonaa euroa. Saksalainen Roland Berger Strategy Consultants-yhtiö etsii RapidEye-yhtiölle sopivaa sijoittajaa.

RapidEye-yrityksen perusti Kayser-Threde GmbH Saksan valtiollisen avaruustutkimuslaitoksen DLR:n avustuksella vuonna 1996. Syyskuussa 2010 yhtiö etsi 20 miljoonaa euroa liiketoimintansa laajentamiseen.http://www.spacenews.com/satellite_telecom/100913rapideye-hunt-for-new-equity-financing.html

Kesäkuussa 2011 yhtiö haki konkurssisuojausta. Alkuperäisten sijoittajien, Saksan KfW ja Commerzbank sekä Kanadan vientitukiorganisaatio ”Export Development Corp” (jonka tuen avulla kanadalainen MDA pääsi johtamaan yhtiön 5 satelliitin valmistusta Englannissa), 160 miljoonan euron panoksen lisäksi Brandenburgin osavaltion työllisyystukeen panema 137 miljoonaa euroa on tähän mennessä kulutettu ja yhtiön liikevaihto oli vuonna 2010 11 miljoonaa euroa: tulos oli tappiollinen.https://archive.today/20120524093916/http://www.spacenews.com/earth_observation/110603-rapideye-seeking-bankruptcy-protection.html RapidEye Seeking Bankruptcy Protection, SpaceNews, 3.6.2011, luettu 6.6.2011 Syyskuun alussa kanadalainen yritys Iunctus Geomatics Corporation, joka on ranskalaisen SPOT-satelliitin kuvien myyjä Kanadassa, osti RapidEye-yhtiön 13 miljoonalla eurolla.http://www.spacenews.com/earth_observation/110902-canadian-firm-buys-rapideye.html Canadian Firm Buys Bankrupt, RapidEye, Spacenews, 2.9.2011 Yhtiön satelliitteja operoi tästedes RapidEye Canada. RapidEyen liikevaihto oli suunnilleen ostohinnan kokoluokkaa, yrityksessä toimii Saksassa 140 ihmistä. Pian tämän jälkeen yhtiö sai 4,6 miljoonan dollarin arvoisen urakan Yhdysvaltain NGA:n, tiedustelujärjestöjen kuvaorganisaation, kanssa.http://www.spacenews.com/earth_observation/110906-rapideye-lands-nga-contract.html RapidEye Lands Its First NGA Contract, SpaceNews, 6.9.2011 Tämä voi merkitä sitä, että saksalainen yritys ei pystynyt saamaan vastaavaa urakkaa, mutta tultuaan kanadalaisomisteiseksi, se sai urakan.

Satelliitit
pienois|RapidEyen kameran malli
Yhtiö kehitti omarahoituksella 150 miljoonan euron piensatelliitin. Satelliitit rakensi englantilainen Surrey Satellite Technology Ltd (SSTL).

RapidEye-konstellaatio koostuu viidestä satelliitista, jotka kiertävät aurinkosynkronisella kiertoradalla 600 km:n korkeudessa. Kunkin satelliitin massa on noin 175 kg. Ne laukaistiin 29. elokuuta 2008 venäläisellä Dnepr-kantoraketilla Baikonurista.

Satelliitit tekevät optista (440–850 nm) kaukokartoitusta ottaen multispektraalisia digitaalikuvia. Data lähetetään X-taajuuskaistalla tiedonsiirtonopeudella 80 Mbps. Kuvat ovat stereoskooppisia, joten niistä voi koota digitaalisia korkeusmalleja. Kuva-alueen leveys on 78 km. Kuvan tarkkuus on 6,5 metriä.

Kanavat
440–510 nm (sininen)
520–590 nm (vihreä)
630–685 nm (punainen)
690–730 nm (punainen)
760–850 nm (lähi-infrapuna)

Lähteet

 Aiheesta muualla 
 RapidEye AG 

Luokka:Kaukokartoitussatelliitit